[Foto’s] Lughawe-hond ‘neem’ Duitse weldoener aanOlivia Sievers saam met Rubio (Foto: Facebook) Nadat die Duitse lugwaardin Olivia Sievers vroeër vanjaar ŉ geruime tyd in Buenos Aires met ŉ straathond deurgebring het, het dié hond geweier om haar te verlaat, selfs wanneer sy na ander lande gereis het. Die hond het eindelik ses maande lank getrou op die lughawe verwyl om eindelik weer met Sievers herenig te kon word. Daily Mail berig Sievers het tydens haar besoek aan Buenos Aires dié hond, wie sy Rubio gedoop het, op die lughawe ontmoet. Rubio het haar daagliks tydens haar besoek aan dié land gevolg nadat sy hom aandag en liefde gegee het. “Ek het ander paaie na my hotelkamer probeer loop, maar hy het my bly volg oral waar ek gaan. Selfs wanneer ek gewag het, sou hy ook geduldig lê en wag tot ek opstaan en loop,” het sy vertel. Rubio (Foto: Facebook) “Ek het kort voor lank besef die hond soek na ŉ vriend en ŉ bietjie aanraking. Hy het ŉ mens gesoek om hom aan te neem.” Toe sy Buenos Aires moes verlaat, het sy gereël dat Rubio aangeneem word. Hy het egter by sy “aanneem-ouers” weggeloop om vir Sievers by die lughawe te wag. “Ek het uiteindelik so lief vir hom geraak dat ek hom per vliegtuig Duitsland toe gebring het. Ons het hom aangeneem en hy woon nou by my in Duitsland,” het sy bygevoeg. Sievers plaas gereeld nuwe verwikkelinge oor Rubio op haar Facebook-blad. Bron: Daily Mail